Katrin Niglas

Katrin Niglas (1990. aastani Katrin Nurme; sündinud 27. jaanuaril 1970 Tallinnas) on eesti pedagoogikateadlane. 1988. aastal lõpetas Niglas Tallinna 49. Keskkooli ja 1993 Tallinna Pedagoogikaülikooli matemaatika-loodusteaduskonna (ühtlasi lisaerialana psühholoogia kursuse). 1996. aastal kaitses ta TPÜ-s magistrikraadi informaatika didaktikas väitekirjaga "Statistika algkursus mittematemaatikutele. Kursuse loomine tegeusuuringuna", 2000. aastal Cambridge'i Ülikoolis filosoofiamagistri kraadi kasvatusteaduslikus uurimistöös väitekirjaga "Quantitative and qualitative inquiry in educational research: is there a paradigmatic difference between them?" (Cambridge, 1999) ning 2004. aastal TPÜ-s doktorikraadi kasvatusteadustes väitekirjaga "The combined use of qualitative and quantitative methods in educational research" (juhendaja Peeter Normak; Tallinn, 2004). Ta on täiendanud end Cambridge'i, Helsingi, Jyväskylä ja Kesk-Euroopa ülikoolides. Niglas oli 1989–1990 Tallinna Oktoobri rajooni Laste ja Noorte Spordikooli treener-õpetaja, 1994–1995 Riigikaitse Akadeemia arvutiõpetuse õpetaja ja 1994–2004 TPÜ informaatika õppetooli assistent ja lektor. 2004–2009 oli ta TLÜ dotsent, ühtlasi 2001–2007 informaatika osakonna juhataja ja 2004–2006 matemaatika-loodusteaduskonna prodekaan. 2009–2011 oli Niglas TLÜ professor, 2011. aastast on ta TLÜ teadusprorektor. Katrin Niglase peamised uurimisvaldkonnad on statistika õpetamise didaktika, kvalitatiivsete ja kvantitatiivsete meetodite kombineeritud kasutamine sotsiaal- ja kasvatusteadustes. Ta on olnud paljudes uurimisprojektides metodoloogia ja andmeanalüüsi ekspert ning avaldanud üle 40 teadustrükise. Ta on Eesti Statistika Seltsi (ESS) liige (1995. aastast), Rahvusvahelise Statistikahariduse Assotsiatsiooni (IASE) korrespondent Eestis (1998. aastast), Euroopa Haridusuuringute Assotsiatsiooni (EERA) noorte teadlaste töörühma liige (1999. aastast) ning TLÜ Akadeemilise Raamatukogu komplekteerimist nõustava komisjoni esimees (2003. aastast). Eesti koolinoorte keelehoiakud (kaasautor M. Ehala). // Akadeemia (2004) 10 Kvalitatiivsete ja kvantitatiivsete meetodite vahekorrast sotsiaal- ja kasvatusteaduslikus uurimistöös. // Interdistsiplinaarsus sotsiaal- ja kasvatusteadustes. Tallinn, 2004 Statistilise andmetöötluse pakett SPSS 11.0: põhikursus. Tallinn, 2005 An alternative view on teaching research methods courses. // Education: Concepts and Practices. Athens, 2004 University-level data analysis courses with the emphasis on understanding and communication of statistics – a ten years action research project. (kaasautor K. Osula). // Proceedings of ISI / IASE Satellite on Statistics Education and the Communication of Statistics. ISI, Voorburg, Netherlands, 2005 Kartta kasvatustieteen maastosta (kaasautor) // Kasvatus 36 (2005) 5 Language attitudes of Estonian secondary school students (kaasautor M. Ehala). // Journal of Language, Identity and Education 5 (2006) 3 Tema isa oli kergejõustiklane Martin Nurme, õde on korvpallur Margit Toom, täditütar on telerežissöör Salme-Riine Uibo. Eesti teaduse biograafiline leksikon, 3. köide https://www.etis.ee/portaal/isikuCV.aspx?LastNameFirstLetter=N&PersonVID=36956&lang=et&FromUrl0=isikud.aspx Eesti teaduse biograafiline leksikon, 3. köide Katrin Niglas Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.